Hyacinthe Thiandoum

Hyacinthe Thiandoum (født 2. februar 1921 i Poponguine i Senegal, død 18. mai 2004 i Aix-en-Provence i Frankrike) var en av Den katolske kirkes kardinaler. Han var erkebiskop av Dakar 1962–2000.

Liv og virke

Bakgrunn
Hyacinthe Thiandoums var sønn av en kateket. Etter sin videregående utdannelse begynte han på det regionale presteseminar i Dakar, og ble presteviet den 18. april  1949. Han arbeidet i menighetssjelesorg i to år og ble så sendt til Roma for høyere studier ved Det pavelige universitet Gregoriana. Han kom tilbake til Senegal i 1953, og etter å ha virket som kapellan for grupper tilknyttet den katolske aksjon, ble han sogneprest for katedralen i Dakar i 1960. Året etter ble han bispedømmets generalvikar.

Erkebiskop
Hyacinthe Thiandoum ble i 1962 utnevnt til erkebiskop av Dakar, som etterfølger etter erkebiskop Marcel Lefebvre, CSSp. Erkebiskop Levebvre fratrådte for å overlate ansvaret til en efrikaner - alle biskoper der så langt hadde vært europeere. Han ble bispeviet i katedralen i Dakar, Notre-Dame-des-Victoires, den 20. mai 1962 av den pavelige  internuntius til Senegal og senere erkebiskop av Reims, msgr Émile André Jean-Marie Maury; medkonsekrerende var erkebiskop Bernardin Gantin av Cotonou, og biskop Prosper Dodds av Ziguinchor. I 38 år ledet Thiandoum erkebispedømmet, og hans etterfølger ble også en afrikaner.

Han deltok under Annet Vatikankonsil 1962–1965, hvor han deltok aktivt i diskusjonene om liturgireformen. Han deltok på den første ordinære bispesynoden i Vatikanet høsten 1967, den første ekstraordinære bispesynoden høsten 1969, den andre ordinære bispesynoden høsten 1971 og den tredje ordinære bispesynoden høsten 1974. Han ble valgt til president for bispekonferansen i Senegal og Mauritania.

Kardinal
Han ble kreert til kardinal i 1976 av pave Paul VI, med Santa Maria del Popolo som tittelkirke. Han deltok ved konklavet august 1978 som valgte pave Johannes Paul I, og konklavet oktober 1978 som valgte pave Johannes Paul II.

Hans moralske autoritet strakte seg ut over de kristnes rekker. Han hadde utmerkede relasjoner med muslimene, og særlig med marabouten Thierno Saïdou Nourou Tall som han kalte mon père (min far).

Han døde på sykehuset Saint-Thomas de Villeneuve i Aix-en-Provence i Frankrike.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Biskop Eugène-Charles-Joseph de Mazenod (1782-1861) *1832
 Kardinal Joseph Hippolyte Guibert (1802-1886) *1842
 Kardinal François-Marie-Benjamin Richard de la Vergne (1819-1908) *1872
 Biskop Marie-Prosper-Adolphe de Bonfils (1841-1912) *1898
 Kardinal Louis-Ernest Dubois (1856-1929) *1901
 Kardinal Pierre-Marie Gerlier (1880-1965) *1929
 Erkebiskop Jean Émile André Marie Maury (1907-1996) *1958
 Kardinal Hyacinthe Thiandoum (1921-2004) *1962

Referanser

Eksterne lenker 
 Biografi på The Cardinals of the Holy Roman Church

Senegalesiske kardinaler
Senegalesiske katolske biskoper
Spiritanere
Franske medlemmer av katolske ordener
Linjen Rebiba
Deltakere på Andre Vatikankonsil
Personer fra regionen Thiès
Fødsler i 1921
Dødsfall i 2004